CELEX: 32010D0681
Language: ro
Date: 2010-11-09 00:00:00
Title: 2010/681/UE: Decizia Comisiei din 9 noiembrie 2010 privind chestionarul utilizat de statele membre în rapoartele de implementare a Directivei 1999/13/CE a Consiliului privind reducerea emisiilor de compuși organici volatili datorate utilizării solvenților organici în anumite activități și instalații în perioada 2011-2013 [notificată cu numărul C(2010) 7591]

10.11.2010   
            
            
               RO
            
            
               Jurnalul Oficial al Uniunii Europene
            
            
               L 292/65
            
         DECIZIA COMISIEI
   din 9 noiembrie 2010
   privind chestionarul utilizat de statele membre în rapoartele de implementare a Directivei 1999/13/CE a Consiliului privind reducerea emisiilor de compuși organici volatili datorate utilizării solvenților organici în anumite activități și instalații în perioada 2011-2013
   [notificată cu numărul C(2010) 7591]
   (2010/681/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 1999/13/CE a Consiliului din 11 martie 1999 privind reducerea emisiilor de compuși organici volatili datorate utilizării solvenților organici în anumite activități și instalații (1), în special articolul 11 alineatul (1),
   având în vedere Directiva 91/692/CEE a Consiliului din 23 decembrie 1991 de standardizare și raționalizare a rapoartelor privind aplicarea anumitor directive referitoare la mediu (2),
   întrucât:
   
               (1)
            
            
               În conformitate cu articolul 11 alineatul (1) din Directiva 1999/13/CE, statele membre au obligația de a întocmi rapoarte de implementare a respectivei directive pe baza unui chestionar sau plan elaborat de Comisie în conformitate cu procedura prevăzută la articolul 6 din Directiva 91/692/CEE.
            
         
               (2)
            
            
               Statele membre au întocmit rapoarte de implementare a respectivei directive pentru perioada 1 ianuarie 2003-31 decembrie 2004, în conformitate cu Decizia 2002/529/CE a Comisiei din 27 iunie 2002 privind un chestionar pentru elaborarea de către statele membre a rapoartelor referitoare la punerea în aplicare a Directivei 1999/13/CE privind reducerea emisiilor de compuși organici volatili datorate utilizării solvenților organici în anumite activități și instalații (3).
            
         
               (3)
            
            
               Statele membre au întocmit rapoarte de implementare a respectivei directive pentru perioada 1 ianuarie 2005-31 decembrie 2007, în conformitate cu Decizia 2006/534/CE a Comisiei din 20 iulie 2006 privind un chestionar pentru rapoartele statelor membre privind punerea în aplicare a Directivei 1999/13/CE în perioada 2005-2007 (4).
            
         
               (4)
            
            
               Statele membre au obligația de a întocmi rapoarte de implementare a respectivei directive pentru perioada 1 ianuarie 2008-31 decembrie 2010, în conformitate cu Decizia 2007/531/CE a Comisiei din 26 iulie 2007 privind un chestionar pentru elaborarea de către statele membre a rapoartelor referitoare la punerea în aplicare a Directivei 1999/13/CE privind reducerea emisiilor de compuși organici volatili datorate utilizării solvenților organici în anumite activități și instalații în perioada 2008-2010 (5), până la 30 septembrie 2011 cel târziu.
            
         
               (5)
            
            
               Al patrulea raport trebuie să acopere perioada 1 ianuarie 2011-31 decembrie 2013.
            
         
               (6)
            
            
               Măsurile prevăzute de prezenta decizie sunt conforme cu avizul comitetului instituit în temeiul articolului 6 din Directiva 91/692/CEE,
            
         ADOPTĂ PREZENTA DECIZIE:
   Articolul 1
   În scopul întocmirii raportului aferent perioadei 1 ianuarie 2011-31 decembrie 2013, care trebuie prezentat Comisiei în conformitate cu articolul 11 alineatul (1) din Directiva 1999/13/CE, statele membre utilizează chestionarul prevăzut în anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 9 noiembrie 2010.
      
         
            Pentru Comisie
         
         Janez POTOČNIK
         
            Membru al Comisiei
         
      
   
   
      (1)  JO L 85, 29.3.1999, p. 1.
   
      (2)  JO L 377, 31.12.1991, p. 48.
   
      (3)  JO L 172, 2.7.2002, p. 57.
   
      (4)  JO L 213, 3.8.2006, p. 4.
   
      (5)  JO L 195, 27.7.2007, p. 47.
   
      ANEXĂ
      
         Chestionar privind implementarea Directivei 1999/13/CE privind reducerea emisiilor de compuși organici volatili datorate utilizării solvenților organici în anumite activități și instalații în perioada 2011-2013
      
      1.   Prezentare generală
      
      Indicați modificările relevante cu privire la Directiva 1999/13/CE aduse legislației naționale în decursul perioadei de raportare.
      2.   Instalații reglementate de directivă
      
      
                  2.1.
               
               
                  Pentru fiecare dintre cele 20 de activități din anexa IIA partea I și pentru activitățile din anexa IIA partea II, vă rugăm să indicați numărul instalațiilor reglementate de Directiva 1999/13/CE care se încadrează la categoriile enumerate mai jos la data de 31 decembrie 2013:
                  
                              —
                           
                           
                              numărul total de instalații;
                           
                        
                              —
                           
                           
                              numărul total de instalații reglementate și de Directiva 2008/1/CE a Parlamentului European și a Consiliului (Directiva privind prevenirea și controlul integrat al poluării – IPPC);
                           
                        
                              —
                           
                           
                              numărul total de instalații înregistrate/autorizate în conformitate cu Directiva 1999/13/CE;
                           
                        
                              —
                           
                           
                              numărul total de instalații înregistrate/autorizate care aplică schema de reducere;
                           
                        
                              —
                           
                           
                              numărul total de instalații pentru care a fost acordată o derogare în conformitate cu articolul 5 alineatul (3) litera (a) din Directiva 1999/13/CE. Prezentați o listă a instalațiilor în cauză și, pentru fiecare dintre ele, justificarea derogării acordate;
                           
                        
                              —
                           
                           
                              numărul total de instalații pentru care a fost acordată o derogare în conformitate cu articolul 5 alineatul (3) litera (b) din Directiva 1999/13/CE. Prezentați o listă a instalațiilor în cauză și, pentru fiecare dintre ele, justificarea derogării acordate.
                           
                        
            
                  2.2.
               
               
                  Pentru fiecare dintre cele 20 de activități din anexa IIA partea I și pentru activitățile din anexa IIA partea II, indicați numărul instalațiilor reglementate de Directiva 1999/13/CE care se încadrează la categoriile enumerate mai jos:
                  
                              —
                           
                           
                              numărul total de instalații noi înregistrate/autorizate în conformitate cu Directiva 1999/13/CE în perioada de raportare;
                           
                        
                              —
                           
                           
                              numărul total de instalații substanțial modificate, înregistrate/autorizate în conformitate cu Directiva 1999/13/CE în perioada de raportare.
                           
                        
            
                  2.3.
               
               
                  Precizați modul în care au fost puse la dispoziția publicului lista instalațiilor autorizate și înregistrate și rezultatele procedurii de monitorizare a emisiilor, în conformitate cu articolul 12 alineatele (1) și (2) din Directiva 1999/13/CE. Dacă aceste informații sunt publicate pe internet, precizați adresa la care pot fi consultate. Dacă nu sunt publicate pe internet, precizații detaliile de contact ale entității căreia i se pot solicita.
               
            3.   Substituenți
      
      Pentru fiecare dintre cele 20 de activități din anexa IIA partea I și pentru activitățile din anexa IIA partea II, indicați care dintre substanțele sau amestecurile de mai jos sunt încă utilizate la 31 decembrie 2013 și în ce cantități (număr estimat de tone pe an): substanțe sau mixturi cărora, din cauza compușilor organici volatili pe care îi conțin, clasificați drept carcinogeni, mutageni sau toxici pentru reproducere în temeiul Regulamentului (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor, li s-au alocat sau trebuie să poarte frazele de pericol H340, H350, H350i, H360D sau H360F ori frazele de risc R45, R46, R49, R60 sau R61.
      Indicați, dacă dispuneți de astfel de informații, denumirea IUPAC și numărul CAS al substanțelor și denumirea comercială a amestecurilor, indicând substanțele relevante pe care le conțin.
      Enumerați de asemenea substanțele folosite ca substituenți ai substanțelor și amestecurilor de mai sus (opțional).
      4.   Monitorizare
      
      Pentru fiecare dintre cele 20 de activități din anexa IIA partea I și pentru activitățile din anexa IIA partea II, indicați, pentru anul 2012, numărul instalațiilor a căror conformitate este permanent monitorizată în conformitate cu articolul 8 alineatul (2) din Directiva 1999/13/CE.
      5.   Conformitate
      
      Pentru fiecare dintre cele 20 de activități din anexa IIA partea I și pentru activitățile din anexa IIA partea II, indicați următoarele cifre pentru anul 2012:
      
                  —
               
               
                  numărul de operatori în cazul cărora s-a constatat că au încălcat dispozițiile prezentei directive:
                  
                              (a)
                           
                           
                              din cauză că datele menționate la articolul 8 alineatul (1) din Directiva 1999/13/CE nu au fost raportate sau au fost insuficiente, astfel încât autoritatea competentă nu a putut să verifice conformitatea;
                           
                        
                              (b)
                           
                           
                              în ceea ce privește nerespectarea altor cerințe ale Directivei 1999/13/CE, în special a dispozițiilor de la articolul 3 alineatul (2), articolul 4 alineatul (2), articolul 5 și articolul 8 alineatele (2) și (3).
                           
                        
            
                  —
               
               
                  numărul instalațiilor cărora autoritățile competente le-au suspendat sau retras autorizațiile ca urmare a neconformității menționate la articolul 10 litera (b) din Directiva 1999/13/CE.
               
            6.   Emisii
      
      Pentru fiecare dintre cele 20 de activități din anexa IIA partea I și pentru activitățile din anexa IIA partea II, indicați numărul tonelor de COV emiși în 2012. Precizați dacă numărul raportat se bazează pe date măsurate, calculate și/sau estimate.
      7.   Dacă este posibil, estimați:
      
      
                  —
               
               
                  numărul total al angajaților (la nivelul autorităților naționale, regionale și locale) implicați în implementarea și aplicarea Directivei 1999/13/CE (opțional);
               
            
                  —
               
               
                  costurile totale (EUR pe an) aferente acestor autorități (opțional).
               
            8.   Alte comentarii